User talk:AksirBnp

भारतीय नवक्रान्ति पार्टी
स्वाधीनता संग्राम सेनानियों और महापुरुषों के सपनों का भारत व समाज बनता न देखकर, समानता संभाव और भारतीय संवैधानिक मूल्यों को अंगीकार करते हुए राष्ट्रीय राजनीति में जनहित के लिए लोगों को एक सर्वोत्त्तम विकल्प उपलब्ध कराने के लिए भारतीय नवक्रान्ति पार्टी का गठन हुआ। भारतीय नवक्रान्ति पार्टी का गठन 6 जुलाई 2008 को वाराणसी की ऐतिहासिक धरती के भारत माता मंदिर प्रांगण में सैकड़ों समर्थकों की उपस्थिति में देश सेवक मकरंद कुमार मखमेलपुरी (संस्थापक व वर्तमान राष्ट्रीय अध्यक्ष) द्वारा किया गया। जिसे भारतीय निर्वाचन आयोग द्वारा 27 मार्च 2009 को राष्ट्रीय राजनीतिक दल के रूप में मान्यता दी गई। पार्टी की विचारधारा- अनेकता में एकता के सिद्धांत व राष्ट्रहित में महापुरुषों के विचारों को पार्टी अंगीकार करती है। आजादी की लड़ाई के बाद स्वतंत्र भारत में देशहित में महात्मा गांधी, डॉ भीमराव अंबेडकर, श्यामा प्रसाद मुखर्जी, राममनोहर लोहिया, जयप्रकाश नारायण, दीनदयाल उपाध्याय और काशीराम की विचारधाराओं व नीतियों का योगदान महत्वपूर्ण रहा है। किन्तु सत्ता में आने के बाद उनके अनुयायी राजनीतिक दल उनके मूल सिद्धांतों से भटक गये। देश के सभी महापुरुषों के विचारों व सिद्धांतों को आत्मसात करते हुए भारतीय नवक्रान्ति पार्टी भारतीय संवैधानिक मूल्यों के अधीन जनसेवा व जनहित के लिए जनसामान्य के साथ हरपल साथ निभाने को तत्पर है। उद्देश्य- पार्टी राष्ट्रीय राजनीति को जनहितकारी व सैद्धांतिक बनाते हुए व्यवस्था परिवर्तन को दृढ़ संकल्पित है। देश को भाषाई गुलामी, क्षेत्रीय असमानता के साथ ही सत्ता केन्द्रीयकरण रूपी पूंजीपतिवादी व्यवस्था को समाप्त कर सत्ता विकेंद्रीकरण व सरकारीकरण के माध्यम से सभी को समान अवसर उपलब्ध कराना मुख्य उद्देश्य है।

भारतीय नवक्रांति पार्टी की सरकार जनता द्वारा जनता के लिए जनता की सरकार के मूल मंत्र पर कार्य करेगी, देश में भारतीय नवक्रान्ति पार्टी विचारों से विमुख हो चुके सभी राजनैतिक दलों के एकमात्र विकल्प के रूप में विभिन्न वर्गों की समुचित भागीदारी व समस्याओं के निदान को दृष्टिगत रखते हुए यथा शिल्पकारों की समस्याओं पर उनकी आवाज बनने के लिए आदि शिल्पी प्रकोष्ठ, पिछड़े वर्ग की समस्याओं के लिए पिछड़ा वर्ग विकास मंच, किसानों की समस्याओं के निदान के लिए किसान विकास मंच, छात्र युवा व बेरोजगारों की समस्याओं के निदान व उनकी आवाज के लिए बेरोजगार विकास मंच, क्षेत्र विशेष में धार्मिक अल्पसंख्यक वर्ग के विकास के लिए अल्पसंख्यक विकास मंच तथा महापुरुषों के विचारों को आगे बढ़ाने के लिए विचार मंच के माध्यम से समाज के दूर-दराज के लोगों से जुड़कर उनके हक व न्याय के लिए आगे बढ़ रही है।

पार्टी का ध्वज- पार्टी का ध्वज सद्भावना का प्रतीक सफेद व क्रांति का प्रतीक लाल रंग का होगा। जिसका अनुपात 1:2 होगा पार्टी का नारा- जय क्रांति ! जय भारत !! पार्टी का प्रेरक वाक्य- हारा वही, जो लड़ा नहीं !! पार्टी का चुनाव चिन्ह- चुनाव चिन्ह पेन ड्राइव है।

भारतीय नवक्रान्ति पार्टी 8 सितंबर 2020 को माननीय अरविन्द कुमार जी के द्वारा पार्टी ज्वाइन करने के बाद सक्रिय रुप से गठनात्मक दिशा में आगे बढ़ी है।

वर्तमान में पार्टी उत्तरप्रदेश के अतिरिक्त मध्यप्रदेश, छत्तीसगढ़, दिल्ली, उत्तराखंड, झारखंड, बिहार के प्रदेश अध्यक्षों की नियुक्ति कर चुकी है। अन्य राज्यों में जैसे तमिलनाडु, हरियाणा, कर्नाटक, पश्चिम बंगाल, राजस्थान व गुजरात में कुछ सदस्यों को जोड़कर आगे बढ़ रही है। AksirBnp (talk) 23:17, 20 September 2021 (UTC)

भारतीय नवक्रान्ति पार्टी उत्तरप्रदेश
भारतीय नवक्रांति पार्टी उत्तर प्रदेश अरविन्द कुमार जी के नेतृत्व में लोकतांत्रिक व्यवस्था के तहत लोगों कि बेहतर शिक्षा, स्वास्थ्य, समय से न्याय व बेरोजगारी के पूर्ण उन्मूलन की दिशा में आगे बढ़ रही है।

भारतीय नवक्रांति पार्टी उत्तरप्रदेश सत्ता में आने के बाद अरविन्द कुमार जी के विचारों के अनुसार जनहित में निम्न विषयों पर प्राथमिकता के आधार पर काम करेगी निम्न बिंदुओं तथा जनहित में आपकी मांग का अवलोकन करते हुए सदैव समर्पित भी रहेगी।

1.	बच्चों के भविष्य के लिए जिम्मेदार सिर्फ उनके माता-पिता या अभिभावक ही नहीं सरकार भी होती है यह सुनिश्चित किया जाएगा। 2.	स्वाधीनता संग्राम सेनानियों ने कभी भी यह नहीं सोचा होगा कि उनके इस महान भारत देश में हवा, पानी, शौच और पेशाब का भी पैसा देना होगा, इसलिए यह सब पार्टी सभी के लिए निःशुल्क करेगी। 3.	सभी को नि:शुल्क व समान परिवेश में एक समान व उच्चस्तरीय शिक्षा की व्यवस्था करेगी। 4.	सरकारी नौकरी कम से कम 3 गुना बढ़ाएंगे जनता व उसको समुचित सुविधा उपलब्ध हो इसके लिए जरूरी अनुपात का ख्याल रखेंगे। 5.	सरकारी नौकरी के नाम पर फॉर्म भरते समय परीक्षा शुल्क के नाम पर हो रही लूट को बंद किया जाएगा। 6.	प्राइवेट स्कूलों, कोचिंग, ट्यूशन पढ़ाने वाले शिक्षकों को स्थाई किया जाएगा। क्योंकि इनकी क्षमता व प्रतिभा किसी से छिपी नहीं है। ट्यूशन या कोचिंग जैसी अतिरिक्त शिक्षा की जरूरत क्यों ? इसकी जरूरत न पड़े यह सुनिश्चित किया जाएगा। 7.	तमाम कल कारखानों में या अस्थाई रूप से काम कर रहे लोगों को स्थायित्व प्रदान करते हुए उन्हें सम्मान दिलाएंगे। 8.	आरएमपी (कथित झोलाछाप डॉक्टर) वर्तमान में गांव या छोटे कस्बों के स्वास्थ्य के लिए अपरिहार्य बन चुके हैं इन्हें समुचित ट्रेनिंग देकर बेसिक इलाज करने की छूट दी जाएगी। 9.	सभी विभागों में लगे हुए सभी प्रकार के संविदाकर्मी क्यों ही न वे कार्यदाई संस्था से संबंधित हों सभी को स्थाई किया जाएगा। 10.	नेताओं की अनेक पेंशन बंद करेंगे, सभी नागरिकों को जीविका की आवश्यकता हेतु आवश्यक पेंशन देंगे। 11.	सभी नागरिकों को नि:शुल्क व एक समान एवं उच्चस्तरीय स्वास्थ्य सुविधा उपलब्ध कराई जाएगी। 12.	जंगल वनवासियों/गिरिवासियों आदिवासियों का है तो उस संपत्ति पर प्रथम अधिकार भी आदिवासियों का ही होगा, यह सुनिश्चित किया जाएगा। 13.	पार्टी शोषितों दबे कुचले न्याय से मरहूम लोगों के हक व न्याय के लिए जमीनी स्तर पर खड़ी रहेगी, उनके विचारों तथा समाधान को भारतीय नवक्रांति पार्टी उच्चतम स्थान देंगी। 14.	सरकारीकरण को प्राथमिकता निजीकरण को टाटा बाय बाय। 15.	यदि सरकार का कोई भी विभाग घाटे में तो संबंधित मंत्री दोषी होगा पर जनता पर भार न बढ़े यह भी सुनिश्चित किया जाएगा। 16.	रोजगार गारंटी कानून लागू होगा, जिसके तहत शत प्रतिशत बेरोजगारी उन्मूलन होगा। 17.	प्रत्येक छात्र को पढ़ाई के समय ही बेहतर आर्मी ट्रेनिंग देकर देश के लिए समर्पण को प्राथमिकता बनाई जाएगी। 18.	प्रत्येक किसान को वैज्ञानिक खेती की निशुल्क सीख देकर प्रोत्साहित किया जाएगा वर्तमान खानापूर्ति पर रोक लगाई जायेगी। 19.	सभी फसलों की एमएसपी लागू होगी और शत-प्रतिशत खरीद किसानों के खेत खलिहानों से ही कम से कम एमएसपी पर सुनिश्चित की जाएगी। 20.	जनसंख्या नियंत्रण कानून लागू करेंगे, दो सफल प्रेगनेंसी की अनुमति देंगे। 2 बच्चों के बाद कुशल डॉक्टरों की देखरेख में एबॉर्शन की अनुमति दी जाएगी। 21.	बैंकों में दलालों की और थानों में रसूखवालों की सिफारिशी व्यवस्था को पूर्णतयः समाप्त किया जाएगा। 22.	बैंकों की अधिकतम ब्याज दर को सुनिश्चित किया जाएगा ताकि लूट को बंद किया जा सके। 23.	प्रत्येक मूल निवासी को उसकी जरूरत के समय ऋण मिल सके बैंक बहाना न बनाएं यह सुनिश्चित करेंगे। 24.	छोटे उद्योग धंधे, दुकानों, बिजनेस स्टार्टअप के लिए सिक्योरिटी या गारंटी जैसी दकियानूसी व्यवस्था को समाप्त कर दिया जाएगा। 25.	रोड टैक्स के बाद टोल टैक्स, गृहकर के बाद शौचालय पानी सफाई प्रदूषण आदि टैक्स तथा टैक्स पर टैक्स जैसे दोहरी मार की व्यवस्था को समाप्त किया जाएगा। 26.	हर कर्मचारी जनता का नौकर और प्रतिनिधि जनता का सेवक होता है, यह सुनिश्चित करेंगे। 27.	सभी विभागों को जवाबदेह बनाया जाएगा। आपके किसी भी प्रार्थना पत्र/शिकायती पत्र पर कितने दिन में कार्यवाही होगी, यह प्रार्थना पत्र/शिकायत पत्र के समय ही बता दिया जाएगा। उससे देर होने पर संबंधित विभाग जुर्माने का देनदार होगा। 28.	सोशल मीडिया के अधिकृत माध्यमों द्वारा बतलाई गयी आपकी समस्या का निवारण प्राथमिकता में होगा, सम्बंधित अधिकारी कर्मचारी द्वारा इग्नोर करना या समाधान में लापरवाही स्वीकार नहीं की जायेगी 29.	आरटीआई पर अधिकारियों द्वारा दी गई जानकारी से संबंधित व्यक्ति संतुष्ट नहीं होता है या सूचना लापरवाही पूर्वक दी जाती है और सूचना प्राप्तकर्ता द्वारा असहमति व्यक्त की जाती है तो गुप्त रूप से अन्य अधिकारी द्वारा इसकी जांच कराई जाएगी और दोषी पाए जाने पर दंडित किया जाएगा। पुलिस व अध्यापकों के अंतर्जनपदीय ट्रांसफर की बाध्यता को समाप्त कर दिया जाएगा। 30.	पुलिस सहित अन्य सभी विभागों में काम के घंटे सिर्फ 8 होंगे। 31.	सभी के यहां बिजली कनेक्शन हो यह सुनिश्चित करते हुए 200 यूनिट तक बिजली फ्री देंगे तथा बिजली बिल पर लगने वाले अधिभार को समाप्त करेंगे। 32.	यह सुनिश्चित करेंगे कि घर के बड़े बुजुर्ग वृद्धावस्था आश्रम में नहीं वह अपने परिवार के संग रहें, ऐसा कानून से नहीं संस्कारों से करेंगे। 33.	अंधाधुंध शहरीकरण की प्रक्रिया को प्रकृति के अनुरूप बनाया जाएगा ताकि शुद्ध हवा व पानी सभी को निःशुल्क मिल सके। विषम परिस्थितियों में शहीद हुए लोगों के परिवारों को सभी सुविधाएं नि:शुल्क प्रदान करते हुए संभाव अपनाया जाएगा। देखने में आया है कि जिम्मेदार घोषणा तो करते हैं किंतु उसका लाभ संबंधित लोगों या परिवारों को नहीं मिल पाता, नौकरशाही अड़ंगा लगाती है व भेदभाव करती है। ऐसा न हो यह सुनिश्चित किया जाएगा। 34.	खेलों को बढ़ावा दिया जाएगा, प्रत्येक खेल, गाँव के बच्चों के लिए भी सुलभ हो उन्हें स्तरीय सुविधा मिले यह सुनिश्चित किया जाएगा। साथ में प्रतिभाशाली खिलाड़ी देश की धरोहर हैं यह मानकर उन्हें पूरी मदद की जायेगी, वर्तमान नौकरशाही की तरह नौकरशाही अड़चन न उत्पन्न न कर सके यह सुनिश्चित किया जाएगा । 35.	गांवों में विवाद के अधिकतर मामले आबादी की जमीन को लेकर होते हैं जिसका कि सीमांकन करते हुए अविलंब दूर किया जाएगा। 36.	जाति धर्म व वर्ग के नाम पर बने हुए संगठन वैमनस्यता को बढ़ावा देते हैं। विषय आधारित संगठन ही विकसित भारत की कल्पना को साकार कर सकते हैं। अतः जाति धर्म को बढ़ावा देने की व्यवस्था को समाप्त किया जाएगा। 37.	किसी के साथ अन्याय ना हो इसका ध्यान रखते हुए जाति धर्म लिंग के आधार पर भेदभाव वाले कानूनों से उत्पीड़न बंद हो यह सुनिश्चित किया जाएगा। 38.	जनता विरोध प्रदर्शन चारदीवारी में ना करें वरन उसके प्रदर्शन को आम जनता भी देख सके लेकिन जनता को तकलीफ ना हो यह सुनिश्चित किया जाएगा। क्योंकि पार्टी यह मानती है कि जनता विरोध उसी समय करती है जब वह सरकार या उसकी नीतियों से खुश नहीं होती। जनता को विरोध करना ही ना पड़े यह सुनिश्चित किया जाएगा। 39.	विज्ञापन के अनुसार संबंधित वस्तु की गुणवत्ता सिद्ध ना होने पर भारी जुर्माना लगाने का विधान किया जाएगा। AksirBnp (talk) 23:27, 20 September 2021 (UTC)